Ela tlhoko: Matlalo a dinoga a farologana go ya ka mefuta ya tsone, ga a thata ka tsela e e tshwanang e bile ga a dirwa ka tsela e e tshwanang. Le fa go ntse jalo, matlalo a dinoga tsotlhe a tshwana ka selo se le sengwe: A nonofile ka fa ntle mme a boleta go ela ka fa teng. Ke ka ntlha yang fa seno se le mosola? Mmatlisisi mongwe e bong Marie-Christin Klein a re: “Fa selo se le thata kwa ntle mme se le boleta ka fa gare seo se dira gore se kgone go tsamaya motlhofo.” Tsela e e tlhomologileng e letlalo la noga le dirilweng ka yone e dira gore noga e kgone go suta fa e tsamaya fa fatshe mme gape e dira gore maje a a metsu a se ka a kokonela letlalo mme a le senya. Go botlhokwa gore letlalo le nne thata ka gonne gantsi dinoga di apola letlalo fela morago ga dikgwedi tse pedi kgotsa tse tharo.